Document ID: 31982R1983

NEUVOSTON ASETUS (ETY) N:o 1983/82,
annettu 19 päivänä heinäkuuta 1982,
asetuksen N:o 115/67/ETY muuttamisesta öljysiementen maailmanmarkkinahinnan määrittämisperusteiden osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1413/82(), ja erityisesti sen 29 artiklan,
ottaa huomioon komission ehdotuksen,
sekä katsoo, että
asetuksen N:o 115/67/ETY(), sellaisena kuin se on viimeksi muutettuna asetuksella (ETY) N:o 1779/81(), 6 artiklassa säädetään öljysiementen maailmanmarkkinahintaa määritettäessä tehtävästä huomioon otettavan hinnan tarkistuksesta, jotta voidaan ottaa huomioon hyöty, joka saavutetaan puristamalla kyseisiä siemeniä muiden siementen sijasta, ja
yhteisön öljysiementen tuotannon viime aikoina tapahtuneen kasvun johdosta tämän tuotannon menekki voi häiriintyä, jos muut siemenet hyötyvät niiden jalostusta suosivista taloudellisista eduista; näin ollen olisi säädettävä huomioon otettavaan hintaan tehtävien sellaisten tarkistustoimenpiteiden mahdollisesta soveltamisesta, jotka soveltuvat takaamaan yhteisön tuotannon tehokkaan menekin,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 115/67/ETY 6 artikla seuraavasti:
"6 artikla
Jos siemenlajin maailmanmarkkinahintaa määritettäessä todetaan erotus
- toisaalta 100 kilogramman rapsin-, rypsin- tai auringonkukansiemeniä hinnan, johon on lisätty jalostuskustannukset, ja kyseisen siemenlajin jalostuksesta saatujen öljymäärien ja öljykakkujen määrien hintojen yhteismäärän välisen erotuksen
ja
- toisaalta 100 kilogramman yhtä tai useampaa muuta siemenlajia hinnan, johon on lisätty jalostuskustannukset, ja niiden jalostuksesta saatujen öljymäärien ja öljykakkujen määrien hintojen yhteismäärän välisen erotuksen
välillä ja tämä erotus uhkaa vaikuttaa yhteisössä korjattujen siementen tavanomaiseen menekkiin, huomioon otettava hinta tarkistetaan määrällä, joka on enintään edellä mainitun erotuksen suuruinen."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä heinäkuuta 1982.

Labels: 2
17